b'\n_START_ARTICLE_\nGustav B\xc3\xb6ss\n_START_SECTION_\nBakgrunn\n_START_PARAGRAPH_\nGustav B\xc3\xb6ss var s\xc3\xb8nn av en prokurist. Han gikk p\xc3\xa5 realgymnasium i Giessen og studerte deretter rettsvitenskap og \xc3\xb8konomi ved Ludwigs-Universit\xc3\xa4t Gie\xc3\x9fen, og avsluttet med doktorgraden.\n_START_SECTION_\nKarriere\n_START_PARAGRAPH_\nEtter et virke innen finansforvaltningen i storhertugd\xc3\xb8mmet Hessen og i forvaltningen i det preussisk-hessiske jernbaneselskap ble han fra 1910 byr\xc3\xa5d for samferdsel i Sch\xc3\xb6neberg under borgermestrene Rudolph Wilde og Alexander Dominicus. I  1912 ble han med sitt medlemskap for Berlin-Sch\xc3\xb6neberg i \xc2\xabZweckverband Gro\xc3\x9f-Berlin\xc2\xbb ble han p\xc3\xa5 forslag fra Deutsche Demokratische Partei (DDP) valgt til K\xc3\xa4mmerer for byen Berlin.\n_START_SECTION_\nOverborgermester\n_START_PARAGRAPH_\nDen 20. januar 1921 ble Gustav B\xc3\xb6\xc3\x9f valgt av Berliner Stadtverordnetenversammlung til overborgermester, st\xc3\xb8ttet av stemmer fra SPD. Som overborgermester skulle han s\xc3\xa5 regjere i en av Europas og hele verdens mest betydningsfulle metropoler gjennom resten av det glade 1920-tallet. Dessuten var han fra 1921 til 1929 medlem av det preussiske statsr\xc3\xa5d._NEWLINE_B\xc3\xb6\xc3\x9f engasjerte seg for en sterkere sentralisering av Stor-Berlin, noe som imidlertid gang p\xc3\xa5 gang med avverget av distriktsembedene. Han fikk etablert flere spill og sportsfasiliteter og anlagt flere parker, noe som tildels ble finansiert av n\xc3\xa6ringslivet i byen. Under hans regjeringstid bygget man Poststadion, sportspalassene i Charlottenburg, ved utkanten av Grunewald og i Volkspark Jungfernheide, og Dominicus-Sportplatz i det senere Sportzentrum Sch\xc3\xb6neberg, og  Mommsenstadion. Han engasjerte seg ogs\xc3\xa5 for kunsten, blant annet ved forvandlingen av Deutsches Opernhaus til St\xc3\xa4dtische Oper Berlin, og fremmet av unge kunstnere ved de regelmessige r\xc3\xa5dhuskonserter han fikk i stand fra og med 1924. I hans tid bygde man ogs\xc3\xa5 Messe Berlin og lufthavnen Tempelhof._NEWLINE_Fratreden: Den 7. november 1929 bestemte Gustav B\xc3\xb6\xc3\x9f seg for \xc3\xa5 nedlegge sitt embede. Dagen f\xc3\xb8r hadde han for pressen erkl\xc3\xa6rt sin uskyld i Sklarek-skandalen, som omfattet hans eget og flere andre partier. Han inns\xc3\xa5 at han ikke hadde den forn\xc3\xb8dne tillit lenger. Br\xc3\xb8drene Sklarek hadde illegalt skaffet seg et leveringsmonopol for sykehus og annet og beg\xc3\xa5tt kredittbedrageri. B\xc3\xb6\xc3\x9f var forviklet i skandelen ved det at hans hustru hadde f\xc3\xa5tt kj\xc3\xb8pe en kostbar pels til spottpris - slike klestransaksjoner hadde v\xc3\xa6rt Sklarek-br\xc3\xb8drenes metodikk overfor politikere. Differansen mellom kj\xc3\xb8pepris og egentlig verdi, 1000 Reichsmark, gav B\xc3\xb6\xc3\x9f i ettertid til et veldedig form\xc3\xa5l. Han kj\xc3\xb8pte et bilde for  800 RM, og lot to n\xc3\xb8dlidende svigerinner tilkomme 200 RM. En meddelelse om dette til Firma Sklarek ble ikke gitt._NEWLINE_P\xc3\xa5 grunn av denne damepelsaff\xc3\xa6ren ble det innledet en granskning mot B\xc3\xb6\xc3\x9f, som i f\xc3\xb8rste instans munnet ut i at han m\xc3\xa5tte entlediges, noe som derp\xc3\xa5 ble omgjort. Saken b\xc3\xb8lget frem og tilbake, og i tillegg til at han hadde g\xc3\xa5tt av, betalte han ogs\xc3\xa5 en bot som tilsvarte en m\xc3\xa5nedsl\xc3\xb8nn.\n_START_SECTION_\nNasjonalsosialismens tid\n_START_PARAGRAPH_\nEtter den nasjonalsosialistiske maktovertagelse ble det i 1933 nye granskninger; man mente at han hadde innkassert for meget til dekning av kostnader, og latt sin tjenestebolig oppgradere til en urimelig h\xc3\xb8y pris. Beskyldningene viste seg ikke \xc3\xa5 holde, og noen anklage ble ikke ikke reist mot ham. Men i ni m\xc3\xa5neder hadde B\xc3\xb6\xc3\x9f sittet i forvaringsarrest._NEWLINE_I 1934 flyttet B\xc3\xb6\xc3\x9f f\xc3\xb8rst til M\xc3\xbcnchen, og bodde deretter og frem til sin d\xc3\xb8d den 6. februar 1946 i Bernried am Starnberger See.'